Ar Felibrige pe Felibritge zo ur skol lennegel savet e Provañs gant Frederic Mistral, Teodòr Aubanèu (Teoudor Aubanèu), Josèp Romanilha (Jousep Roumanilho) ha pevar ag o mignoned, evit skignañ adsav lennegel an okitaneg. Renet e vez ar felibrige gant ur ch-capoulier, evel prezidant, ha 29 majouraù, a zibab anezhañ, evel parlamant. Àr-dro 1850, ar varzhed okitanek a sante an ezhomm den em zastum, hag en em gempenn, evit reiñ un alan nevez d’al lennegezh hag ar yezh okitanek. Dont a reont war-lerch diaraogerion evel an aotrou Millot (saver an Histoire littéraire des troubadours, 1794), Fabre d’Olivet ha Raynouard (Choix de poésies originales des troubadours, 1816-1821). I a fall dezhe derchel un hengoun barzhek, a za ag ar «chansos» ag an troubadours, hag evezhiañ purded ar yezh.